ବିରାଟ ବାହିନୀର ବାଜିମାତ୍ ! ୨ୟ ଦିନିକିଆରେ ୫୦ରନରେ ଅଷ୍ଟ୍ରେଲିଆକୁ ହରାଇଲା ଭାରତ | Kanak News\nବିରାଟ ବାହିନୀର ବାଜିମାତ୍ ! ୨ୟ ଦିନିକିଆରେ ୫୦ରନରେ ଅଷ୍ଟ୍ରେଲିଆକୁ ହରାଇଲା ଭାରତ\nକନକ ବ୍ୟୁରୋ : ବିରାଟ ବାହିନୀର ବାଜିମାତ୍ ! ୨ୟ ଦିନିକିଆରେ ୫୦ରନରେ ଅଷ୍ଟ୍ରେଲିଆକୁ ହରାଇଲା ଭାରତ । କୁଳଦୀପ ଯାଦବଙ୍କ ଚମତ୍କାର ବୋଲିଂ ପ୍ରଦର୍ଶନ ବଳରେ ଭାରତ ୫୦ରନ୍ରେ ଅଷ୍ଟ୍ରେଲିଆକୁ ପରାସ୍ତ କରିଛି । ଅଷ୍ଟ୍ରେଲିଆ ୪୩.୧ ଓଭରରେ ସମସ୍ତ ଓ୍ବିକେଟ ହରାଇ ୨୦୨ ରନ୍ ସଂଗ୍ରହ କରିଛି । ଅଷ୍ଟ୍ରେଲିଆର ୧୪୮ ରନ୍ ଥିବା ବେଳେ, କୁଳଦୀପ ଯାଦବ ୩୩ ନମ୍ବର ଓଭର ବୋଲିଂ କରି ହ୍ୟାଟ୍ରିକ ଓ୍ବିକେଟ ନେଇ ଭାରତର ବିଜୟକୁ ସହଜ କରିଥିଲେ। କୋଲକାତା ଦିନିକିଆରେ ବିଜୟୀ ହେବା ପରେ ବିରାଟ ବାହିନୀ ଶୃଙ୍ଖଳାର ୨-୦ ଆଗରେ ରହିଛି। କୋଲକାତାର ଇଡେନ ଗାର୍ଡେନରେ ଅଷ୍ଟ୍ରେଲିଆ ବିପକ୍ଷରେ ଚାଲିଥିବା ୫ଟି ଦିନିକିଆ ଶୃଙ୍ଖଳାର ୨ୟ ଦିବା-ରାତ୍ର ମ୍ୟାଚରେ ଗୁରୁବାର ଟସ୍ ଜିଣି ପ୍ରଥମେ ବ୍ୟାଟିଂ କରିବାକୁ ନିଷ୍ପତ୍ତି ନେଇଥିଲା ବିରାଟ ବାହିନୀ। ୨୫୩ ରନ୍ ବିଜୟ ଲକ୍ଷ୍ୟ ନେଇ ୨ୟ ପାଳି ଆରମ୍ଭ କରିଥିବା ଅଷ୍ଟ୍ରେଲିଆ ମାତ୍ର ୨ ରନ୍ରେ ପ୍ରଥମ ଓ୍ବିକେଟ ହରାଇଥିଲା। ସେହିଭଳି ଅଷ୍ଟ୍ରେଲିଆର ୨ୟ ଓ୍ବିକେଟ ୯ ରନ୍ରେ ପଡ଼ିଥିଲା। ୩ୟ ଓ୍ବିକେଟରେ ଅଧିନାୟକ ଷ୍ଟିଭେନ ସ୍ମିଥ ଓ ତ୍ରବିସ ହେଡ୍ଙ୍କ ଭାଗିଦାରୀ ବଳରେ ଦଳୀୟ ସ୍କୋର ୮୫ରେ ପହଞ୍ଚି ଥିଲା। ପରେ ଅନ୍ୟ ଖେଳାଳିମାନେ ଭଲ ପ୍ରଦର୍ଶନ କରିପାରି ନଥିଲେ।\nଭାରତୀୟ ଅର୍ଥନୀତିରେ ମନ୍ଥର ଅଭିବୃଦ୍ଧିକୁ ତ୍ୱରାନ୍ୱିତ କରିବାକୁ ମୋଦି ସରକାରଙ୍କ ବଡ ପ୍ଲାନ୍ !
